Priekšlikums EIROPAS PARLAMENTA UN PADOMES LĒMUMS par Eiropas Globalizācijas pielāgošanās fonda izmantošanu saskaņā ar 13. punktu Eiropas Parlamenta, Padomes un Komisijas 20013. gada 2. decembra Iestāžu nolīgumu par budžeta disciplīnu, sadarbību budžeta jautājumos un pareizu finanšu pārvaldību (Itālijas pieteikums EGF/2012/007 IT/VDC Technologies) /* COM/2014/0119 final */





PASKAIDROJUMA RAKSTS Padomes Regulas (ES, Euratom) Nr. 1311/2013, ar ko nosaka daudzgadu finanšu shēmu 2014.–2020. gadam[1], 12. pantā paredzēta Eiropas Globalizācijas pielāgošanās fonda (EGF) izmantošana, ne vairāk kā EUR 150 miljonu (2011. gada cenas) apmērā gadā papildus finanšu shēmas attiecīgajām izdevumu kategorijām. EGF ieguldījumiem piemērojamie noteikumi attiecībā uz pieteikumiem, kas iesniegti līdz 2013. gada 31. decembrim, ir izklāstīti Eiropas Parlamenta un Padomes 2006. gada 20. decembra Regulā (EK) Nr. 1927/2006 par Eiropas Globalizācijas pielāgošanās fonda izveidi[2]. Itālija 2012. gada 31. augustā iesniedza pieteikumu EGF/2012/007 IT/VDC Technologies, lai saņemtu EGF finansiālu ieguldījumu pēc darbinieku atlaišanas uzņēmumā VDC Technologies SpA un vienā tā piegādes uzņēmumā Itālijā. Pēc šā pieteikuma rūpīgas pārbaudes Komisija saskaņā ar Regulas (EK) Nr. 1927/2006 10. pantu ir secinājusi, ka regulā noteiktie finansiālā ieguldījuma saņemšanas nosacījumi ir izpildīti. PIETEIKUMA KOPSAVILKUMS UN ANALĪZE Pamatdati || EGF atsauces Nr. || EGF/2012/007 Dalībvalsts || Itālija 2. pants || a) Galvenais uzņēmums || VDC Technologies SpA Piegādes un pakārtotās ražošanas uzņēmumi || 1 Atskaites periods || 26.2.2012. – 25.6.2012. Datums, kad sāk sniegt individualizētos pakalpojumus || 30.11.2012. Pieteikuma iesniegšanas datums || 31.8.2012. Atlaisto darbinieku skaits pārskata periodā || 1 164 Atlaisto darbinieku skaits pirms un pēc pārskata perioda || 54 Kopējais to atlaisto darbinieku skaits, kuri ir tiesīgi saņemt atbalstu || 1 218 Atlaisto darbinieku skaits, kuri varētu piedalīties pasākumos || 1 146 Izdevumi par individualizētajiem pakalpojumiem (EUR) || 5 698 620 Izdevumi par EGF īstenošanu[3] (EUR) || 323 350 Izdevumi par EGF īstenošanu (%) || 5,4 % Kopējais budžets (EUR) || 6 021 970 EGF ieguldījums (50 %) (EUR) || 3 010 985 1. Pieteikums tika iesniegts Komisijai 2012. gada 31. augustā, un līdz 2013. gada 6. septembrim tika iesniegta papildu informācija. 2. Pieteikums atbilst Regulas (EK) Nr. 1927/2006 2. panta a) apakšpunktā noteiktajiem nosacījumiem par EGF izmantošanu, un tas tika iesniegts termiņā, t.i., 10 nedēļu laikā, kā noteikts minētās regulas 5. pantā. Saikne starp atlaišanas gadījumiem un nozīmīgām strukturālām pārmaiņām pasaules tirdzniecības modeļos globalizācijas ietekmē 3. Attiecīgie uzņēmumi ir VDC Technologies SpA un tā piegādes uzņēmums Cervino Technologies Srl, kas ir 100 % uzņēmuma VDC Technologies SpA meitasuzņēmums. VDC Technologies SpA ražoja televizorus un televizoru ekrānus un displejus, kā arī gaisa kondicionēšanas ierīces. Cervino Technologies Srl ražoja plastmasas lējumus, ko izmanto televizoros, televizoru ekrānos un displejos. Attiecīgās saimnieciskās darbības ir klasificētas NACE[4] 26. nodaļā noteiktajā jomā "Datoru, elektronisko un optisko iekārtu ražošana" un 27. nodaļā noteiktajā jomā "Elektroiekārtu ražošana". 4. Lai pierādītu saikni starp atlaišanas gadījumiem un nozīmīgām strukturālām pārmaiņām pasaules tirdzniecības modeļos, Itālija apgalvo, ka šīs nozares ES saskārušās ar nopietniem ekonomikas traucējumiem saistībā ar pastiprinātu konkurenci no trešām valstīm, konkrēti Ķīnu. 5. Laikā no 2008. līdz 2011. gadam tādu izstrādājumu, kas klasificēti SITC[5] 76. nodaļā "Telekomunikāciju un skaņu ierakstu un atskaņošanas ierīces un aprīkojums", imports ES-27 no Ķīnas pieauga par 18,7 %. Tajā pašā laikā šādu izstrādājumu Ķīnas importa daļa ES-27 palielinājās no 44,0 % līdz 52,2 %[6]. Var uzskatīt, ka šīm pārmaiņām pasaules tirdzniecības modeļos bijusi ievērojama ietekme uz nodarbinātības līmeni, jo datoru, elektronikas un optisko izstrādājumu ražošanas nozarē laikposmā no 2008. līdz 2011. gadam zudis apmēram 121 000 darbvietu, kas veido 7 % samazinājumu[7]. Atlaišanas gadījumu skaita noteikšana un atbilstība 2. panta a) punkta kritērijiem 6. Itālija šo pieteikumu iesniedza saskaņā ar intervences kritērijiem, kas noteikti 2. panta a) punktā Regulā (EK) Nr. 1927/2006, kurā paredzēti vismaz 500 atlaišanas gadījumi četru mēnešu laikā uzņēmumā, kas atrodas dalībvalstī, ieskaitot darbiniekus, kuri atlaisti piegādes uzņēmumos vai pakārtotās ražošanas uzņēmumos. 7. Pieteikumā minēti 1 164 atlaišanas gadījumi uzņēmumā VDC Technologies četru mēnešu pārskata periodā no 2012. gada 26. februāra līdz 2012. gada 25. jūnijam un vēl papildu 54 atlaišanas gadījumi ārpus pārskata perioda, taču tie ir saistīti ar to pašu kolektīvās atlaišanas procedūru. Visu minēto darbinieku atlaišanas gadījumu skaitu aprēķināja saskaņā ar Regulas (EK) Nr. 1927/2006 2. panta otrās daļas otro ievilkumu. Paskaidrojums par minēto atlaišanas gadījumu neparedzēto raksturu 8. Itālijas iestādes apgalvo, ka no 2007. gada līdz 2009. gada beigām VDC Technologies bija apjoma ziņā viens no lielākajiem televizoru ražotājiem ES, taču 2009. gada beigās VDC Technologies SpA galīgi pārtrauca visas ražošanas darbības Anagni (Frosinone) rūpnīcā, un darbinieki tika pieteikti pabalsta saņemšanai cassa integrazione guadagni (CIG) sistēmā[8]. Kā norāda Itālijas iestādes, šo situāciju izraisīja dažādi faktori, piemēram, samazinājās pieprasījums pēc televizoriem ar plazmas ekrāniem, jo populārāki kļuva televizori ar LCD ekrāniem, kopš 2008. gada bijis nelabvēlīgs euro/dolāra valūtas maiņas kurss, un kritušās televizoru tirgus cenas, daļēji zemāku ražošanas izmaksu dēļ. 9. Tika veiktas darbības, lai atdzīvinātu uzņēmumu, un 2010. un 2011. gadā tika sāktas sarunas ar iespējamu pircēju par VDC Technologies SpA pārņemšanu. Tomēr vienošanās ar kreditoriem netika panākta, tāpēc 2012. gada 25. jūnijā tika izsludināts VDC Technologies SpA bankrots. Uzņēmuma Cervino Technologies Srl bankrots tika izsludināts 2012. gada 5. septembrī. Uzņēmumu, kuros atlaida darbiniekus, un darbinieku, kuriem paredzēta palīdzība, noteikšana 10. Pieteikums attiecas uz 1 218 atlaišanas gadījumiem (1 164 gadījumi uzņēmumā VDC Technologies SpA un 54 – Cervino Technologies Srl). 11. Itālijas iestādes ir aprēķinājušas, ka saskaņoto individualizēto pakalpojumu paketē piedalīsies 1 146 no atlaistajiem darbiniekiem. 12. To darbinieku sadalījums, kuriem paredzēts sniegt palīdzību Kategorija || Skaits || Procenti Vīrieši || 1 057 || 92,2 Sievietes || 89 || 7,8 ES pilsoņi || 1 145 || 99,9 Personas, kas nav ES pilsoņi || 1 || 0,1 Vecumā no 15 līdz 24 gadiem || 0 || 0,0 Vecumā no 25 līdz 54 gadiem || 713 || 62,2 Vecumā no 55 līdz 64 gadiem || 432 || 37,7 Vecāki par 64 gadiem || 1 || 0,1 13. 69 darbiniekiem, kuri ir mērķa grupā, ir ieilgušas veselības problēmas vai invaliditāte. 14. Iedalījums pa profesionālajām kategorijām Kategorija || Skaits || Procenti Speciālisti || 1 097 || 95,7 Biroja darbinieki || 27 || 2,4 Pakalpojumu un tirdzniecības darbinieki || 22 || 1,9 15. Saskaņā ar Regulas (EK) Nr. 1927/2006 7. pantu Itālija ir apliecinājusi, ka tika piemērota sieviešu un vīriešu līdztiesības un nediskriminēšanas politika un ka tā tiks piemērota arī dažādajos īstenošanas posmos, jo īpaši saistībā ar piekļuvi EGF. Attiecīgās teritorijas, tās iestāžu un ieinteresēto personu raksturojums 16. Uzņēmumi VDC Technologies SpA un Cervino Technologies Srl, kuros tika atlaisti darbinieki, atrodas NUTS III līmeņa reģionā ITI45 Frosinone un NUTS II līmeņa reģionā ITI4 Lazio. 17. Iestādes, kas atbild par pasākumu īstenošanu, ir Nodarbinātības un sociālo politiku ministrija un Lazio reģions (Nodarbinātības politiku un orientācijas un apmācības sistēmu ģenerāldirektorāts). 18. Itālijas iestādes ir izveidojušas vietēju atbalsta tīklu, ko veido vietējo un reģionālo iestāžu (pašvaldību, provinču, reģionu), arodbiedrību (CGIL USB, CISAL, CISL, UIL, UGL) un darba devēju organizāciju pārstāvji. Atlaišanas gaidāmā ietekme uz nodarbinātību vietējā, reģionālajā vai valsts mērogā 19. Kā norāda Itālijas iestādes, globalizācija ir spēcīgi ietekmējusi saimniecisko darbību un nodarbinātību Lazio reģionā. 2011. gadā reģiona IKP samazinājās par –0,3 %[9], un dati par 2012. gada pirmo pusi liecina par eksporta samazināšanos reģiona galvenajās rūpniecības nozarēs (–28,3 % naftas produktiem, –19 % transportlīdzekļiem, –6,3 % ķīmiskiem produktiem, –0,7 % elektroprecēm[10]). Kopējais nodarbinātības rādītājs Lazio 2011. gadā kritās par –0,2 %, bet 2012. gada pirmajā ceturksnī par –0,7 %. Bezdarba līmenis Lazio pieauga no 8,5 % 2009. gadā līdz 10,8 % 2012. gadā[11]. 20. Lai ierobežotu šīs ekonomiskās situācijas ietekmi, Itālijas iestādes ir plaši izmantojušas tādus instrumentus kā CIG. Saskaņā ar Itālijas iestāžu sniegto informāciju 2012. gada pirmajos septiņos mēnešos kopējais CIG atbalsts Lazio reģionā pieauga par 31 %, un tas ir vairāk nekā Itālijā kopumā. Frosinone provincē nozarē būtiski palielinājās stundu skaits (no 1,9 miljoniem līdz 3,9 miljoniem). 21. Tādējādi atlaišanas gadījumu skaits apskatīts reģionālā un vietējā kontekstā, kurā darbinieku skaits rūpniecības nozarē tiek samazināts. Itālijas iestādes sagaida, ka atlaišanas gadījumi ļoti negatīvi ietekmēs darba tirgu un pasliktinās ekonomisko situāciju apgabalā, īpaši uzņēmuma piegādes uzņēmumos. Saskaņota individualizēto pakalpojumu pakete, kas jāfinansē, un tās paredzamo izmaksu sadalījums, tostarp tās papildināmība ar struktūrfondu finansētiem pasākumiem 22. Visi šie pasākumi kopā veido saskaņoto individualizēto pakalpojumu paketi un ir paredzēti, lai atlaistos darbiniekus no jauna iekļautu darba tirgū. – Profesionālā orientācija/ prasmju novērtējums (Orientamento professionale/bilancio di competenza). Visi darbinieki, kam sniegs atbalstu, saņems individualizētu informāciju, padomus un apmācības pakalpojumus, ko nodrošinās ar vietējo nodarbinātības centru starpniecību, kuri veidos saskarni starp darbiniekiem un profesionālās orientācijas pakalpojumu sniedzējiem. – Mācības (Formazione). Visi darbinieki, kam sniegs atbalstu, piedalīsies mācību kursos jomās un nozarēs, kas tiek uzskatītas par daudzsološām un atbilst atzītām vajadzībām darba tirgū. – Individualizēti pakalpojumi (Servizi alla persona/Voucher di conciliazione). Darbinieki, kas dzīvo ar personām, kurām vajadzīga aprūpe (piemēram, aprūpē esoši bērni, vecāki cilvēki vai cilvēki ar invaliditāti) saņems vienreizēju maksājumu līdz EUR 1 000 uz vienu darbinieku, lai segtu aprūpes izmaksas. – Piemaksa par ģeogrāfisko mobilitāti (Bonus per la mobilità territoriale). Darbinieki, ko pieņem darbā uzņēmumos, kuri atrodas vairāk nekā 100 km no viņu dzīvesvietas, saņems mobilitātes pabalstu līdz EUR 5 000 uz vienu darbinieku, lai segtu pārvākšanās un ceļa izmaksas. Pabalstu izmaksās vienīgi, ja tiks iesniegti pierādījumi par faktiskajām izmaksām. Tiks veiktas regulāras pārbaudes, lai pārraudzītu šo fondu piešķiršanu. – Atbalsts uzņēmējdarbībai (Supporto all’imprendiorialità). Darbinieki varēs piedalīties uzaicinājumā iesniegt priekšlikumus, lai prezentētu uzņēmējdarbības projektu. Lazio Uzņēmējdarbības inovācijas centrs (BIC Lazio) atlasīs atbalstāmos projektus, un tie saņems juridiskus, administratīvus, tirgvedības un finanšu padomus no BIC Lazio un ieguldījumu ne vairāk kā EUR 2 000 apmērā uz vienu darbinieku, lai segtu uzņēmējdarbības sākšanas izmaksas un BIC Lazio piedāvāto pakalpojumu izmaksas. – Darbā pieņemšanas piemaksa (Bonus assunzione). Uzņēmumiem, kas ar pastāvīgiem līgumiem vai vismaz 24 mēnešus ilgiem terminētiem līgumiem pieņem darbā atlaistos darbiniekus, saņems nodarbināšanas atbalstu EUR 6 000 par vienu darbinieku. – Dalības pabalsts (Indennità di partecipazione). Darbinieki, kas piedalās darba meklēšanas un mācību pasākumos, saņems dalības pabalstu, kura vidējā summa ir EUR 500 mēnesī, ne ilgāk kā četrus mēnešus. Katra pabalsta summu aprēķinās atbilstoši katra darbinieka faktiskajai dalībai šajos pasākumos. 23. EGF īstenošanas izdevumi, kas norādīti pieteikumā saskaņā ar Regulas (EK) Nr. 1927/2006 3. pantu, iekļauj sagatavošanas, pārvaldības un kontroles pasākumu izdevumus, kā arī informēšanas un reklāmas izdevumus. 24. Itālijas iestāžu sniegtie individualizētie pakalpojumi ir aktīvi darba tirgus pasākumi, kas ietilpst Regulas (EK) Nr. 1927/2006 3. pantā noteiktajās piemērotajās darbībās. Saskaņā ar Itālijas iestāžu aplēsēm šo pakalpojumu kopējās izmaksas ir EUR 6 021 970, no kuriem izdevumi par individualizētajiem pakalpojumiem veido EUR 5 698 620 un izdevumi par EGF īstenošanu veido EUR 323 350 (5,4 % no kopējās summas). Kopējais no EGF pieprasītais finansējums ir EUR 3 010 985 (50 % no kopējām izmaksām). Darbības || Aprēķinātais darbinieku skaits, kam paredzēta palīdzība || Aprēķinātās izmaksas uz vienu darbinieku mērķgrupā (EUR) || Kopējās izmaksas (EGF un valsts līdzfinansējums) (EUR) Individualizētie pakalpojumi (Regulas (EK) Nr. 1927/2006 3. panta pirmā daļa) Profesionālā orientācija/ prasmju novērtējums (Orientamento professionale/bilancio di competenza) || 1 146 || 470 || 538 620 Mācības (Formazione) || 1 146 || 2 000 || 2 292 000 Individualizēti pakalpojumi (Servizi alla persona/Voucher di conciliazione) || 150 || 1 000 || 150 000 Piemaksa par ģeogrāfisko mobilitāti (Bonus per la mobilità territoriale) || 42 || 5 000 || 210 000 Atbalsts uzņēmējdarbībai (Supporto all’imprendiorialità) || 300 || 2 000 || 600 000 Darbā pieņemšanas piemaksa (Bonus assunzione) || 300 || 6 000 || 1 800 000 Dalības pabalsts (Indennità di partecipazione) || 54 || 2 000 || 108 000 Individualizēto pakalpojumu starpsumma || || 5 698 620 Izdevumi par EGF īstenošanu (Regulas (EK) Nr. 1927/2006 3. panta trešā daļa) Sagatavošanas pasākumi || || 40 350 Pārvaldība || || 100 000 Informēšana un reklāma || || 35 000 Kontroles pasākumi || || 148 000 EGF īstenošanas izdevumu starpsumma || || 323 350 Kopējās paredzamās izmaksas || || 6 021 970 EGF finansējums (50 % no kopējām izmaksām) || || 3 010 985 25. Itālija apliecina, ka iepriekš minētie pasākumi papildina darbības, kas tiek finansētas no struktūrfondiem, un tiks novērsta jebkāda finansējuma dublēšanās. Datums(-i), kad tika sākta individualizēto pakalpojumu sniegšana atlaišanas skartajiem darbiniekiem vai kad to plānots sākt 26. EGF līdzfinansējumam ierosinātos saskaņotās paketes individualizētos pakalpojumus attiecīgajiem darbiniekiem Itālija sāka sniegt 2012. gada 30. novembrī. Tādēļ šis datums ir jebkuras palīdzības, ko varētu piešķirt no EGF, piemērošanas perioda sākums. Procedūras apspriedēm ar sociālajiem partneriem 27. Saskaņā ar Itālijas iestāžu sniegto informāciju visi iesaistītie sociālie partneri piedalījās sanāksmē, ko 2013. gada janvārī rīkoja valsts un vietējās iestādes, un tajā tika apspriestas darbības atlaisto darbinieku reintegrācijai darba tirgū. Sociālo partneru sanāksmes norisinājās līdz 2013. gada jūnijam, un tika iesaistīts vietējais atbalsta tīkls, piedaloties dažādiem vietējiem partneriem. 28. Itālijas iestādes apliecināja, ka ir ievērotas valsts un ES tiesību aktos noteiktās prasības par kolektīvo atlaišanu. Informācija par pasākumiem, kas ir obligāti saskaņā ar valsts tiesību aktiem vai koplīgumiem 29. Saskaņā ar Regulas (EK) Nr. 1927/2006 6. pantā noteiktajiem kritērijiem Itālijas iestādes pieteikumā: · apstiprināja, ka EGF finansiālais ieguldījums neaizvieto pasākumus, par ko atbild uzņēmumi atbilstīgi valsts tiesību aktiem vai koplīgumiem; · pierādīja, ka ar rīcību atbalsta individuālus darbiniekus un šos pasākumus neizmanto uzņēmumu vai nozaru pārstrukturēšanai; · apstiprināja, ka atbilstīgie iepriekš minētie pasākumi netiek finansēti no citiem ES finanšu instrumentiem. Pārvaldības un kontroles sistēmas 30. Itālija ir informējusi Komisiju, ka finansiālo ieguldījumu valsts līmenī pārvaldīs Itālijas Nodarbinātības un sociālo politiku ministrija (Aktīvo un pasīvo politiku ģenerāldirektorāts), kurā viena nodaļa (ufficio) darbojas kā pārvaldības iestāde, otra darbojas kā sertifikācijas iestāde, savukārt trešā nodaļa darbojas kā revīzijas iestāde. Lazio reģions darbosies kā pārvaldības iestādes starpniekstruktūra reģionālā līmenī. Pieteikumā iekļauts detalizēts pārvaldības un kontroles sistēmas apraksts, kurā konkrēti norādīti valsts un reģionālā līmenī iesaistīto organizāciju pienākumi. Finansējums 31. Pamatojoties uz Itālijas pieteikumu, ierosinātais EGF finansējums saskaņotajai individualizēto pakalpojumu paketei (tostarp izdevumi EGF īstenošanai) ir EUR 3 010 985, kas ir 50 % no kopējām izmaksām. Komisijas ierosinātais piešķīrums no fonda ir noteikts, balstoties uz Itālijas sniegto informāciju. 32. Ņemot vērā EGF finansiālā ieguldījuma maksimāli iespējamo apjomu, kas noteikts saskaņā ar Padomes Regulas (ES, Euratom) (EK) Nr. 1311/2013 12. pantu, kā arī iespējas pārdalīt apropriācijas, Komisija ierosina izmantot EGF līdzekļus iepriekš minētās summas apmērā. 33. Ierosināto lēmumu par EGF izmantošanu kopīgi pieņems Eiropas Parlaments un Padome, kā paredzēts 13. punktā Eiropas Parlamenta, Padomes un Komisijas 2013. gada 2. decembra Iestāžu nolīgumā par budžeta disciplīnu, sadarbību budžeta jautājumos un pareizu finanšu pārvaldību[12]. 34. Komisija atsevišķi iesniedz līdzekļu pārvietojuma pieprasījumu, lai tos iekļautu 2014. gada budžeta īpašajās saistību apropriācijās, kā to paredz 2013. gada 2. decembra Iestāžu nolīguma 13. punkts. Maksājumu apropriāciju avots 35. Saskaņā ar 2014. gada budžetu EGF budžeta pozīcijas apropriācijas tiks izmantotas, lai segtu šim pieteikumam nepieciešamo summu EUR 3 010 985 apmērā. Priekšlikums EIROPAS PARLAMENTA UN PADOMES LĒMUMS par Eiropas Globalizācijas pielāgošanās fonda izmantošanu saskaņā ar 13. punktu Eiropas Parlamenta, Padomes un Komisijas 20013. gada 2. decembra Iestāžu nolīgumu par budžeta disciplīnu, sadarbību budžeta jautājumos un pareizu finanšu pārvaldību (Itālijas pieteikums EGF/2012/007 IT/VDC Technologies) EIROPAS PARLAMENTS UN EIROPAS SAVIENĪBAS PADOME, ņemot vērā Līgumu par Eiropas Savienības darbību, ņemot vērā Eiropas Parlamenta un Padomes 2006. gada 20. decembra Regulu (EK) Nr. 1927/2006 par Eiropas Globalizācijas pielāgošanās fonda izveidi[13] un jo īpaši tās 12. panta 3. punktu, ņemot vērā Eiropas Parlamenta, Padomes un Komisijas 2013. gada 2. decembra Iestāžu nolīgumu par budžeta disciplīnu, sadarbību budžeta jautājumos un pareizu finanšu pārvaldību[14] un jo īpaši tā 13. punktu, ņemot vērā Eiropas Komisijas priekšlikumu[15], tā kā: (1) Eiropas Globalizācijas pielāgošanās fondu (EGF) izveidoja, lai sniegtu papildu atbalstu darbiniekiem, kuru atlaišana ir saistīta ar globalizācijas izraisītām lielām strukturālām izmaiņām pasaules tirdzniecības modeļos, un lai palīdzētu viņiem no jauna iekļauties darba tirgū. (2) Kā paredzēts 12. pantā Padomes Regulā (ES, Euratom) Nr. 1311/2013, ar ko nosaka daudzgadu finanšu shēmu 2014.–2020. gadam[16], EGF nepārsniedz maksimālo gada apjomu EUR 150 miljonu apmērā (2011. gada cenās). (3) Itālija 2012. gada 31. augustā iesniedza pieteikumu par EGF izmantošanu attiecībā uz atlaišanas gadījumiem uzņēmumā VDC Technologies SpA un vienā tā piegādes uzņēmumā un šo pieteikumu papildināja, līdz 2013. gada 6. septembrim iesniedzot papildu informāciju. Šis pieteikums atbilst Regulas (EK) Nr. 1927/2006 10. pantā minētajām prasībām par finansiālā ieguldījuma noteikšanu. Tādēļ Komisija ierosina izmantot līdzekļus EUR 3 010 985 apmērā. (4) Tādēļ EGF būtu jāizmanto, lai sniegtu finansiālu ieguldījumu saistībā ar Itālijas iesniegto pieteikumu, IR PIEŅĒMUŠI ŠO LĒMUMU. 1. pants Eiropas Savienības 2014. finanšu gada vispārējā budžetā izmanto Eiropas Globalizācijas pielāgošanas fondu, lai piešķirtu EUR 3 010 985 saistību un maksājumu apropriācijās. 2. pants Šo lēmumu publicē Eiropas Savienības Oficiālajā Vēstnesī. Briselē, Eiropas Parlamenta vārdā – Padomes vārdā – priekšsēdētājs priekšsēdētājs [1] OV L 347, 20.12.2013., 884. lpp. [2] OV L 406, 30.12.2006., 1. lpp. [3] Saskaņā ar Regulas (EK) Nr. 1927/2006 3. panta trešo daļu. [4] Saimniecisko darbību statistiskā klasifikācija Eiropas Savienībā, 2. redakcija. http://ec.europa.eu/eurostat/ramon/nomenclatures/index.cfm?TargetUrl=LST_NOM_DTL&StrNom=NACE_REV2&StrLanguageCode=EN&IntPcKey=&StrLayoutCode=HIERARCHIC [5] Starptautiskā standartizētās tirdzniecības klasifikācija, 4. redakcija. http://unstats.un.org/unsd/publication/SeriesM/SeriesM_34rev4E.pdf [6] Avots: Eurostat (tiešsaistes datu kods: DS_018995). [7] Avots: Eurostat (tiešsaistes datu kods: lfsq_egan22d). [8] CIG sistēmā ietilpst finansiāls pabalsts, ko maksā Istituto Nazionale della Previdenza Sociale – INPS (valsts sociālā nodrošinājuma institūts) darbiniekiem, kuru darba pienākumu veikšana ir pārtraukta vai kuru darba laiks ir samazināts. [9] Avots: ISTAT. [10] Avots: Banca d’Italia. [11] Avots: Eurostat. [12] OV C 373, 20.12.2013., 1. lpp. [13] OV L 406, 30.12.2006., 1. lpp. [14] OV C 373, 20.12.2013., 1. lpp. [15] OV C […], […], […]. lpp. [16] OV L 347, 20.12.2013., 884. lpp.